JY LEES NOU Briewe | Laat die ysterwiele rol. . .
Deur Nico Lubbe
Foto by brief.
Die Olifantsrivier-veteraneklub het op 'n onlangse ploegdag sy 15de verjaarsdag gevier.
Vanjaar se tema was ysterwiele. Altesame 25 trekkers is ingeskryf. Vyf trekkers het veral uitgestaan (van links op die foto). Die oudste ysterwiele in die Wes-Kaap behoort aan mnr. Johnny Verreynne van Montagu.
Dit is 'n 1923 Ford- son. Die 1929 McCormick-ysterwiel behoort aan mnr. Jan Burger van Citrusdal. Hy het dit uit 'n sandbank uit 'n rivier gehaal en gerestoureer. Dit is 'n baie getroue weergawe. Die 1929-1934 McCormick-ysterwiel behoort aan mnr. Johan Smit van Clanwilliam en is nog nie gerestoureer nie.
Die 1934 Lanz-kruiper is die enigste een in Suid-Afrika wat in so 'n puik toestand is. Die 1949 Ferguson is met ysterwiele aangepas en behoort aan mnr. Freddie Truter van Malmesbury.